text: Mand blev skubbet og sparket af fem personer
  24 juni 2017 kl. 16.23
  Lørdag middag fik en mand stjålet sit ur og kontanter, efter at være blevet sparket og skubbet i Varde.
  Røveriet skete lørdag klokken 12.30, hvor en 20-årig mand bliver passet op af fem personer på en sti ved kilden i Arnbjerganlægget i Varde.
  - Han bliver skubbet og falder forover. Herefter sparker flere af de fem gerningsmænd til ham - og stjæler et armbåndsur og nogle kontanter, siger vagtchef ved Syd- og Sønderjyllands Politi, Ivan Gohr Jensen, til TV SYD.
  Ivan Gohr Jensen, vagtchef, Syd- og Sønderjyllands Politi: "Han bliver skubbet og falder forover. Herefter sparker flere af de fem gerningsmænd til ham - og stjæler et armbåndsur og nogle kontanter."
  De fem mænd løb fra stedet i retning mod Storegade. Den overfaldne mand nåede ikke at se så meget, men har en beskrivelse af den ene af gerningsmændene.
  - Forurettede beskriver ham som en mand på omkring 190 centimeter, kraftig af bygning og maskeret. Han bar en sort og blå Peak Performance-jakke, slutter vagtchefen.
  Syd- og Sønderjyllands Politi leder nu efter de fem gerningsmænd. Hvis du har set eller hørt noget, så hører politiet meget gerne fra dig på telefon 114.
  Røveri Varde. Mand frarøvet Ur og kontanter i Arnbjergparken kl. 1220-1230. Skubbet og sparket af 5 personer. Set noget. Ring 114.#politi.dk
  
  